Vello Puujalg

Vello Puujalg (6. märts 1962 Kuressaare – 7. aprill 1995 Rakvere) oli eesti harrastuskunstnik.

 Elukäik 
Vello Puujalg õppis kunsti kujutava kunsti kaugõppe kursusel Tartu kunstimuuseumi juures, Lembit Saartsi, Silvia Jõgeveri ja Indrek Hirve juures. Rakveres sai temast rühmituse R-Kunst üks loojaid ja organiseerijaid organiseerijaid. R-Kunsti käivitamisega julgustas ta kõiki teisigi kohalikke kunstnikke enam loomingule pühenduma. Koos Anne Kokkoviga korraldasid nad Kaurikoolis kunstiklassi tööd, mille kaugemaks eesmärgiks oli Rakvere laste kunstikooli loomine. Osales kõikidel rühmituse R-Kunsti näitustel – 1994 jõulunäitus, 1995 naistepäevanäitus ja kevadnäitus Rakvere teatris.

Vello Puujalg suri 1995. aastal ning on maetud Kudjape kalmistule.

 Looming 
Tema meelisteemaks oli linnakeskkond. Ta töötas eri materjalide ja tehnikatega, elu lõpuperioodil oli valdav õlimaal. Tema töid on eksponeeritud Lätis, Venemaal ja Saksamaal. Isikunäitused olid Kuressaares 1984. ja 1986. ning Rakveres 1995. aastal. Kahel aastal – 1985 ja 1989 – sai ta oma tööde eest Kuressaare linna preemia. Osales Saaremaa Loominguliste Noorte Organisatsiooni ja Saaremaa Kunstiklubi (alates 1981) töös.

 Mälestuse jäädvustamine 
Et toetada Rakvere noori kunstnikke ja põlistada Vello Puujala nimi, loodi Vello Puujala nimeline stipendiumifond.

 Teosed 
 "600 aastat" (õli, 1984)"600 aastat". Saaremaa Muuseum.
 "Väikelinn saarel" I, II (õli, 1985)"Väikelinn saarel". Saaremaa Muuseum.
 "Elvas Verevis ujula hoone" (õli, 1990)"Elvas Verevis ujula hoone". Eesti Rahva Muuseum.
 "Õiteilus Rakvere" (õli, 1994)"Õiteilus Rakvere". SA Virumaa Muuseumid.

 Tunnustus 
 1984 – Kuressaare linna kunstipreemia laureaat
 1985 – Kuressaare linna preemia

 Viited 

 Välislingid 
 Mälestuste radadel: Vello Puujalg (SH: E, 05. 03.07).
 Rakvere Galerii ajalugu
 Vello Puujalg

Kategooria:Eesti kunstnikud
Kategooria:Kudjape kalmistule maetud
Kategooria:Sündinud 1962
Kategooria:Surnud 1995